جھل مگسی : ڈپٹی کمشنر جھل مگسی فلائیٹ لیفٹیننٹ (ر) یاسر حسین نا کماشی ٹی ڈسٹرکٹ ہیلتھ کمیٹی نا دیوان اڈ ہلک۔ دیوان اٹ ضلعی ناظم صحت ڈاکٹر رخسانہ مگسی و ایلوفک جانجوڑی نا بشخ اتون گنڈوک آ افسرک بشخ ہلکر۔ ضلعی ناظم صحت ڈاکٹر رخسانہ مگسی بریفنگ اٹ پارے کہ انڈس ہسپتال کراچی نا کمک اٹ کنٹینر ہسپتال اٹ درمان نا آسراتی دوئی ءُ۔ ہراکہ ماہر آ ڈاکٹر آتا نگرانی ٹی ناجوڑ آتے ہر وڑ نا درمان نا آسراتی فراوان کننگ اٹی ءِ۔ ضلع ٹی جانجوڑی نا آسراتی تا جوانی کن دے و نن کاریم کننگ اٹی ءُ۔ مستی او پارینے کہ ضلع ٹی ایمبولینس آتا کمتی نا سوب آن کیہی ویل آک مون تروک ءُ۔ ہراڑکن ہنگامی بنداو آ ضلع ٹی پین ایمبولینس نا فراوانی کن PSDP ٹی اوار کرینے۔
(خ ن)
